خاریجی ایشلر ناظیری مولود چاووش اوغلو تورکیه-‌دن بیر هئیتین روسیایا گده‌رک ادلیب مسئله سینده گؤروش‌لر کئچیرجگینی بیلدیریب.
روس هئیتین آنکارا‌داکی گؤروش‌لرین‌دن سونرا بو دفعه تورکیه-‌دن بیر هئیت مسکوایا گده‌جک.
بونونلا باغلی آچیقلامانی خاریجی ایشلر ناظیری مولود چاووش اوغلو وئریب.
آلبانیانین آوروپا و خاریجی ایشلر ناظیری‌نین وکیلی گنت جاکات ایله پایتاخت تیرانا-دا بیرگه مطبوعات کنفرانسی تشکیل ائدن چاووش اوغلو ادلیب‌دکی وضعیته توخونا‌راق بیلدیریب:
"شهیدلریمیزین قانینی یئرده قویمادیق، قویمایاجاغیق. جناب پرزیدنتیمیز روسیا پرزیدئنتی ولادیمیر پوتین ایله تلفونلا دانیشدی. یاخین گون‌لرده بیزدن بیر هئیت روسیایا گده‌جک. روسیا ایله بیرگه ایشله‌یه‌رک آتشکسین دایمی حالا گتیریلمه‌سی اوچون جهد گؤستریریک".
